CELEX: 22010D0122
Language: lv
Date: 2010-11-10 00:00:00
Title: EEZ Apvienotās komitejas Lēmums Nr. 122/2010 ( 2010. gada 10. novembris ), ar ko groza EEZ līguma XIII pielikumu (Transports)

3.3.2011   
            
            
               LV
            
            
               Eiropas Savienības Oficiālais Vēstnesis
            
            
               L 58/80
            
         EEZ APVIENOTĀS KOMITEJAS LĒMUMS
   Nr. 122/2010
   (2010. gada 10. novembris),
   ar ko groza EEZ līguma XIII pielikumu (Transports)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma XIII pielikums tika grozīts ar EEZ Apvienotās komitejas 2010. gada 1. oktobra Lēmumu Nr. 108/2010 (1).
            
         
               (2)
            
            
               Līgumā ir jāiekļauj Komisijas 2010. gada 13. janvāra Ieteikums 2010/19/ES par elektronisko datu drošu apmaiņu starp dalībvalstīm, pārbaudot izdodamo vadītāja karšu unikalitāti (2),
            
         IR NOLĒMUSI ŠĀDI.
   1. pants
   Aiz Līguma XIII pielikuma 36.a punkta (Eiropas Parlamenta un Padomes Direktīva 2003/59/EK) iekļauj šādu tekstu:
   
      “TIESĪBU AKTI, KO LĪGUMSLĒDZĒJAS PUSES ŅEM VĒRĀ
      
      Līgumslēdzējas puses ņem vērā šādus tiesību aktus:
      
                  36.b
               
               
                  
                     32010 H 0019: Komisijas 2010. gada 13. janvāra Ieteikums 2010/19/ES par elektronisko datu drošu apmaiņu starp dalībvalstīm, pārbaudot izdodamo vadītāja karšu unikalitāti (OV L 9, 14.1.2010., 10. lpp.).”
               
            
   2. pants
   Ieteikuma 2010/19/ES teksts īslandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2010. gada 11. novembrī, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (3).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2010. gada 10. novembrī
      
         
            EEZ Apvienotās komitejas vārdā –
         
            priekšsēdētājs
         
         Stefán Haukur JÓHANNESSON
      
   
   
      (1)  OV L 332, 16.12.2010., 58. lpp.
   
      (2)  OV L 9, 14.1.2010., 10. lpp.
   
      (3)  Konstitucionālās prasības nav norādītas.